自詠十韻
作者：徐夤
朝代：唐

paragraphs: 只合滄洲釣與耕，忽依螢燭愧功成。
未遊宦路叨卑宦，纔到名場得大名。
梁苑二年陪衆客，溫陵十載佐雙旌。
錢財盡是侯王惠，骨肉偕承里巷榮。
拙賦偏聞鐫印賣，惡詩親見畫圖呈多栽桃李期春色，闊鑿池塘許月明。
寒益輕裯饒美寢，出乘車馬免徒行。
麤支菽粟防飢歉，薄有桮盤備送迎。
僧俗共鄰棲隱樂，妻孥同愛水雲清。
如今便死還甘分，莫更嫌他白髮生。